Downloaded from YTS.MX
Official YIFY movies site: YTS.MX
Öt, négy, három…
A LEGSZEBB LÁNY A VILÁGON 3. ÉVAD
HÁZIGAZDÁK
Jó estét! Üdvözlünk mindenkit A legszebb lány a világon döntőjén!
Rigen Rakelna vagyok, és a műsorvezetőtársam…
Indra Jegel, és a következő négy hónapban mi leszünk…
Órában.
Igaz, elnézést!
Ma este kiderül, hogy melyik szépséges lány nyerte el
a Nagy Ő, Brandon Prakoso szívét.
Igen!
- Úgy van. - Igen.
Akkor én szeretném hazavinni az egyiket, aki nem kell Brandonnak. Lehetséges?
Én meg egy másikat.
Elfelejtetted? Téged két beteg gyerek vár otthon.
Tényleg! Akkor rohanok is hozzájuk.
- Még nem mehetsz! Dolgozunk! - De betegek.
Igaz.
- Kia! - Igen?
Hagyd a prezit! Majd később befejezed.
Mindjárt kész vagyok.
Lazíts már! Nézd velünk!
Megcsinálom, aztán megyek.
- Hogy megtörjük a jeget. - Ne szólj közbe!
A közönség soraiban különleges vendégeket köszönthetünk.
Így van. Először is nagy tapsot kérünk Gunadi Wiraatmadjának!
Igen.
Aztán itt van velünk a WinTV hercege is.
- Nem más, mint Reuben Wiraatmadja! - Wiraatmadja!
A képernyők előtt is alig várják.
- Igen. - Kit választ majd Brandon?
De előtte még egy kis reklám!
Maradjanak velünk!
Kérem a sült csirkémet!
Maradt, ugye?
- Kihirdetjük a győztest. - A győztes pedig a…
Ki jelenti be?
Együtt jelentjük be.
- Jó. - Ezt fogalmazd át!
Minden rendben?
És ez itt még mindig A legszebb lány a világon döntője!
Az utolsó feszült pillanatok.
Igen, már csak néhány perc van hátra.
Hamarosan kiderül,
hogy a döntőbe jutott lányok közül kit választ a Nagy Ő, Brandon Prakoso.
De még mielőtt rátérnénk színpadra szólítom Gunadi Wiraatmadját,
aki köztudottan a tisztességes családapa megtestesítője.
- A család harmóniájának kulcsa. - Igen.
És mint a csatorna elnöke…
Mekkorát tévednek!
…rendes ember.
Gyere, kérlek, fáradj fel a színpadra!
És hogy a kép teljes legyen, megkérem a fiát,
Reuben Wiraatmadját is, hogy csatlakozzon hozzánk.
Én? Ez valami vicc?
Még a beszéd előtt arra kérem Gunadit és Reubent,
hogy gratuláljanak az öt döntősnek és Brandon Prakosónak.
Igen.
- Gratulálok! - Gratulálok!
Gratulálok!
Kérlek, ez élő adás.
Oké? Ne csinálj jelenetet!
Mi volt ez?
Megpofozta!
Ez a műsor része?
Ezt te írtad bele?
Nem, dehogyis!
Látod? Megmondtam, hogy Reuben egy playboy.
- Vigyázz a szádra! - Ne terjessz pletykákat!
Hogy képzelted, Ben?
Apa, azelőtt kezdtünk járni, hogy bekerült a műsorba.
És tudta, hogy nem fog nyerni.
De pont ma este kellett szakítanod vele?
Így alakult. Már nem szeretem. Ne hibáztass a viselkedéséért!
Ebből komoly botrány is lehet!
Szingli lányokból áll a mezőny, udvarló kizárva!
Egyik döntős sem szingli. Mindnek van pasija.
Csak beleegyeztek, hogy a barátnőik hetekig randizzanak azzal a Brandonnal.
A műsor kezdettől fogva átverés!
Hosszú siralmas nézettségi időszak után ez a show lett a mentsvárunk!
Fogadjunk, apa, hogy holnapra a jelenet bejárja a világot!
Kívánságod teljesül, a nézettség az egekben lesz.
Okos vagy, Ben.
De cinikus is.
Ilyennek neveltél, apa.
Elnézést, Gun, Reuben!
Vár a stúdió, hogy befejezzük a műsort.
Rám nincs szükség.
A LEGSZEBB LÁNY A VILÁGON
- Szia, Jimmy! - Szia!
Elküldtem e-mailben a prezit a Marckal való találkozóra.
Láttad?
- Ja, a Real Shop, ugye? - Igen.
Csak átfutottam.
De szerintem gyorsabban összedobtad, mint ahogy átnéztem.
Tényleg az incidens alatt csináltad?
Mi történt? Láttam egy pofont, de fogalmam sincs, mi volt.
Nagyon le vagy maradva.
- Fontosabb dolgokra koncentrálok. - Ez igaz.
De ez tényleg jó.
- Szerintem előadhatod. - Azt mondod?
Kicsit még csiszolni kell rajta, de igen.
- Oké. - Szép munka!
- Köszönöm! - Szívesen!
- Jó reggelt! - Jó reggelt!
Jó reggelt!
- Jó reggelt! - Üdv!
Jó reggelt!
Jó reggelt, uram!
Jó reggelt!
Agung a legjobb barátodként van itt, vagy lelki tanácsra van szükséged?
Reuben, kérlek, ne kezdd!
Nyugi, Gun, úgyis mennem kell.
Ben!
Velem lehetsz cinikus, de Agunggal nem.
Talán rosszat mondtam?
A hivatalos pozíciója, hogy a lelki tanácsadód.
Vagy tévednék?
A WINTV MAGYARÁZATA: NINCS ZAKLATÁS.
A kárelhárítás megtörtént.
Anggie-vel is találkoztam,
hogy mindenkivel elhitessük, csak félreértés történt.
- Szerencsére nem kaptam újabb pofont. - Egyelőre jó.
Igen.
És szólni akartam, hogy leveszlek a TSP Bank varietéműsoráról.
Miért? A szponzorált tartalomhoz értek!
A Real Shop rendben van, azzal foglalkozz!
De ez az utolsó.
És majd én döntöm el, hogy utána mit csinálsz.
Ez baromság.
A szponzorált tartalom az egyetlen, ahol nem kell aggódnom a nézettség miatt.
Mindenki mást csak az vezérel. Ahogy téged is.
Felelősen kell viselkedned.
Miről beszélsz? A Real Shop kaszál.
A bevétel kiváló. A teljesítmény remek.
- Nincs gond. - Figyelj!
Nem arra tanítottalak, hogy lányokkal randizz, aztán dobd őket.
Más lányokkal is jártál, miközben Anggie-vel kavartál.
- Hülyeségeket beszélsz. - Nem, fiam!
A viselkedésed majdnem botrányt okozott!
- A foci miatt csökkent a nézettség. - Reuben, kérlek!
Szörnyen bunkó módon bánsz a nőkkel.
Hűha!
Bunkó módon?
Mondja ezt A legszebb lány a világon kitalálója,
ahol nők küzdenek egy pasi kegyeiért.
Te csak ne akarj engem kioktatni!
Talán ideje lenne megállapodnod.
Oké?
Nősülj meg!
Megállapodni? Megnősülni?
Miért horgonyozzak le egy nő mellett?
Hogy aztán elhagyjon, mint anya téged?
Azt hiszem, végeztünk.
Nagy vonalakban így nézne ki a valóságshow,
amit a WinTV-n indítunk a Real Shop-élmény optimalizálására.
Véleményünk szerint koreai sztárok meghívása nem elég.
A néző emlékezni fog rájuk, de ebből a Real Shop nem profitál,
azon kívül, hogy a neve szerepel a műsorban.
Igen, de a főszponzor neve megmarad a nézők fejében.
Igen, ezzel egyetértek, uram.
De jobb lenne, ha kiemelnénk a Real Shop erősségeit.
Olyan külföldi terméket nyújt, melyet más e-kereskedelem nem.
A koreai sztárokra szánt költségvetést
a jövőbeli vásárlók otthoni élményeinek optimalizálására lehetne fordítani.
Először…
És ha azt mondanám, hogy a költségvetés nem gond?
Tisztában vagyunk azzal, hogy ez nem gond a Real Shopnak, de…
Az a helyzet, hogy tetszik az ötlet.
Felhasználói élmény a nézők bevonásával.
Menet közben majd kidolgozhatjuk a részleteket.
De ennél itt
szerintem a K-pop sztárok több bevételt hoznak.
- Agung bácsi, bocs a zavarásért! - Szia, Reuben!
- Hogy vagy? Jól? - Kösz, jól. És te?
Én is, csak beköszöntem. Minden rendben?
- Minden. - Nem igazán.
A beosztottad éppen szétcincálta az ötletemet.
Kiara csak elmondta a véleményét.
De ne aggódj!
Az elnöknek nem kell beavatkoznia. Különben is, ez egy szokásos éves program.
Ha baj van, akkor majd én elhárítom.
De oké, folytassátok csak!
Jim, ha végeztél, várlak az irodámban!
- Oké, Ben. - Akkor én megyek is.
- Szia, Ben! - Minden jót!
Mit szeretnél, Ben?
Nincs túl jó kedvem.
Elárulnád, hogy ki volt az a lány melletted?
- Kiara. - Igen.
Egy asszisztens a sok közül. Ne törődj vele!
Producer akar lenni. Amúgy tök ügyes.
Az nem érdekel.
Tudod, mit csinált? Fura pofát vágott rám.
Miközben beszéltem, ránéztem, és forgatta a szemét.
És ha egy lány nem kedvel téged? Engedd el!
Túl nyugis az életed. Kellene valami feszkó.
Bőven elég a feszkó apám és köztem.
Nem akarok többet. Isten ments!
Vettem.
Nem kérek, már ittam.
- Jó, akkor kérek. - Mindig ennyire flegmán néz?
Ja, rendszerint. Mit tehetünk?
Pocsék élete lehet.
Végeztél már?
Ez nem normális, csajszi! Igyál egy kis vizet! Nyugi!
Istenem!
Össze kellene szedned magad, a gimiben is szarul kezelted a stresszt.
Bármitől kidobod a taccsot. Egy kis stressz, és okádsz.
Ezzel legalább nem ártok senkinek, Dit.
Nem ártasz annak sem, akit lehánysz?
- Undi vagy! - Te vagy undi!
Lerókáztál.
Nem direkt csináltam.
Hagyjuk! Talán itt az ideje, hogy új munkát találj, valami mást.
Például? A tévés világot kedvelem. Hova menjek?
Talán a tévés világ nem kedvel téged. Erre gondoltál már?
Nem akarok váltani. Legalábbis amíg nem leszek producer.
Hogy valóra váltsam az álmaimat.
Persze, mert még mindig arról álmodozol, hogy rendes lakásod lesz.
Igen, amire azt mondtad, hogy esélytelen.
De ha összejön, hozzád költözöm.
- Tessék? - Azt mondtad, összecuccolunk.
- Lakótársak leszünk. - Nem mondtam ilyet!
- Hagyjuk, elhúztam! - Hé!
- Itt hagytad a termoszod! - Bocs!
Hé, Gun!
Meddig lesz Reuben letiltva a szponzorált tartalmakról?
Mindig taktikázik. Kiváló vezető lesz.
Néha jobb jogi tanácsot ad, mint én.
Az Anggie-incidens abszolút bebizonyította.
Nagyon jól kezelte.
De sajnos nem érdekli a nézettség.
És rühelli a szerinte színvonaltalan műsorokat.
Mi a baj ezzel? Ugyanilyen voltál.
Az már a múlt.
Határozottan tehetséges. Megvannak a képességei.
- Csak még zűrös az élete. - Miért, a te életed nem?
- Tízmillió! - Komolyan?
- Igen! - Biztos jók a lapjaid.
Bedobom.
Oké, ez esetben megadom a tízet, és emelem még tízmillióval.
Tartom. Tízmillió.
Fullom van.
Most tréfálsz?
Hé, lassan a testtel!
Leszámolod a lóvém?
Nem, csak nekem meg színsorom van!
Hűha, Bas!
Igaz?
Hányszor húztál már csőbe, Gun?
Ezért nem szabad semmit elsietni.
Csak szépen, lassan!
Nagy gazember vagy!
- Gun? - Mi az, Gun?
- Gun! - Mi a baj, Gun? Hallod?
- Gun! - Gun? Mi történt?
- Bas, segíts! - Gun?
Szerintem tök izgi lenne, ha szerepelnél valami kalandrealityben.
Annak én is örülnék.
De attól tartok, a második héten kiesnék.
És aztán nem láthatnálak.
Jó, hát ha szeretsz utazni, akkor…
- Ezt fel kell vennem. - Persze.
- Maradj! - Csak nyugodtan!
Igen? Mi történt?
Reuben!
Apád…
meghalt.
ANNA SAVITRI SZÁMA? ANYA, ÉN VAGYOK, REUBEN.
ANYA, SZÜKSÉGEM VAN RÁD.
NÉHÁNY HÉTTEL KÉSŐBB
Üdvözöllek titeket!
Gunadi Wiraatmadja ügyvédjeként ismertetem a végrendeletét.
„Egyetlen fiam, Reuben Wiraatmadja
kapja a vagyonom egészét, mind pénz, mind értéktárgyak formájában,
feltéve, ha feleségül veszi a legszebb lányt a világon
hat hónapon belül.
És abban a kérdésben,
hogy a leendő felesége megfelel-e a kritériumoknak,
hogy valóban a legszebb lány a világon,
egy bizottság dönt, aminek létrehozásával a legjobb barátomat bízom meg,
aki egyben lelki tanácsadóm, Agung Santoso.
Ez tehát a végrendeletem, amit ép elmém teljes birtokában,
külső kényszertől és befolyástól mentesen írtam,
és szándékomnak megfelelően végrehajtandó.”
Nem értem.
Apádnak jó oka lehetett rá, Ben.
Az a helyzet, hogy nagy álmaim vannak a WinTV-vel.
Te is tudod, Agung.
Meg akarom reformálni a csatornát.
De az álmaim ezzel szertefoszolhatnak,
és talán meg sem valósíthatom őket, ha nem tudok megfelelni az elvárásoknak.
Ennek semmi értelme!
Ebben a szobában,
aki a legjobban megérti az apádat,
az te vagy, Reuben.
Talán úgy kéne felfognom, hogy esélyt kaptam.
Mire?
Arra…
hogy színvonalas műsorokat készítsek.
Még A legszebb lány a világont is fel tudnám húzni.
Át akarod venni a műsort?
Én leszek a Nagy Ő.
Hogy micsoda?
Hadd mondjam el, hogy gondolom!
Szerintem ezzel két legyet ütnék egy csapásra.
Oké? Először is megfelelnék vele apám végakaratának.
Elvégre Agung lesz a bizottság elnöke, neki kell döntenie.
Várj! Nem kereshetnél normálisan igazi feleséget?
Aztán bemutatod Agungnak annak rendje és módja szerint.
Van egy másik oka is.
Új szintre tudnám emelni a műsort.
És ezzel tutira meggyőzném Agungot,
hogy méltónak találjon a WinTV örökségére.
Meghagyod a címét? A legszebb lány a világon?
Nem kell megváltoztatni, apa találta ki.
És a logó?
- Marad. Ő tervezte. - Figyelj!
Ez az egész valóságshow, A legszebb lány a világon
totál megrendezett. Csak találj egy nőt a győztes szerepére!
Nem érted.
Igazi show-t akarok csinálni, ahol semmi sem manipulált.
A lányok jelentkezésétől kezdve, a válogatón át,
egészen a döntőig minden valódi és hiteles lesz.
És végül én választom ki a győztest. Mit szólsz?
Nem értem, haver.
Szóval te akarsz lenni a Nagy Ő,
hogy feleséget találj a műsorban? Jól értem?
Igen, pontosan.
Nyugodtan hozd létre azt a bizottságot, vagy micsodát.
Nézzétek a műsort, és aztán döntsetek!
És semmi sem lesz megrendezve?
Aha.
Hadd mondjak valamit!
Tudod, hogy miért kell a műsort manipulálni?
Mert szükségünk van a minél jobb nézettségre.
És azt hogy érjük el?
Ha van dráma!
Elő kell készíteni, nem bízhatjuk a véletlenre.
Jó műsort akarok csinálni.
Valódit, életszerűt, és lesz nézettsége.
Rendben.
Akkor szükségünk van egy producerre.
Jimmy, van kedved hozzá?
Már így is sok élő műsort intézek.
Talán kérdezzük meg… Ki?
- Elnézést, azt hittem… - Kiara!
- Bocsánat! - Maga Kiara?
Igen, uram.
Oké. Egy pillanat, és jövök.
Gyere csak!
Ebben a műsorban szerepelni sem lennék hajlandó,
ezért nem leszek a producere.
Nőként és átlagemberként is rendkívül nőgyűlölőnek tartom.
Nagyszerű! Van bátorsága szembeszállni a főnökkel.
Ez remek. Csípem.
Értem, hogy mitől tart, de ezúttal az ellenkezője lesz.
Ez az évad nem bánik lekezelően a nőkkel.
Akkor mondanék még valamit, amiről szerintem nem tud.
Galuh pont ugyanazért mondott fel.
Kitartott a 3. évad végéig, nem hagyta cserben a produkciót.
Sok sikert neki!
Sok hasonló tévéműsor van.
De a 4. évadban azzal akarja fokozni az izgalmat,
hogy önmagát, a csatorna elnökét…
- Leendő elnök. - Oké, leendő elnökét…
Elnökét!
Oké, mindegy.
Nem mindegy. Elnökét.
Szóval elnökként maga lesz a figyelem középpontjában,
és maga lesz a fődíj is. Elnézést, de ez gagyi!
Az lenne a maga feladata, hogy a műsor ne legyen se gagyi, se nőgyűlölő.
Használjon szemcseppet, ha gond van a szemével!
Vagy enyhe sztrókot kapott, hogy ennyire forgatja?
Hordjon napszemüveget!
- Nincs baj a szememmel. - Oké.
Úgy hallottam, hogy nagyon ambiciózus, és producer akar lenni.
Művészi szabadságot akar, amit még Galuh sem kapott meg.
Hadd kérdezzem meg!
Maga szerint hányszor adódik ilyen esély az életben?
Ugye tudja, hogy nem botlik ilyenbe nap mint nap?
Tekintse kihívásnak!
Álljon elő egy jó tervvel!
A többit bízza rám!
Rendben?
Hű, csajszi!
Akarsz fogadni velem?
Nyakamat rá, hogy csomó lány jelentkezik.
Ki ne akarna Reuben Wiraatmadja felesége lenni?
- Én! - Előbb végighallgatnál?
Oké, rendben, bocsi.
Először is kőgazdag. Rohadt sok pénze van.
Jóképű? Ez nem is kérdés.
Ráadásul a győztes megkapja „A legszebb lány a világon”-címet.
Kell ennél több a boldogsághoz? A túlvilágon sem lesz miért aggódnod.
Ha ezt nem vágod, nem vagy normális!
El tudod képzelni, hogy szerepelj ilyen műsorban? Stresszesnek tűnik.
És a fődíj hozzámenni egy ilyen férfihoz? Isten ments!
Na persze! Isten ments, mi?
- A fickó baromira dögös! - Hé!
- Ne a borítójáról ítélj meg egy könyvet! - De én mindig úgy szoktam!
- Ne feledd, borítókat tervezek! - Basszus, tényleg! Rossz hasonlat.
- Hé, ott a szalvéta! - Jól van már!
- Kérsz egy teát? - Igen.
Szerintem vállald el!
Te magad mondtad, hogy kis korod óta producer akarsz lenni.
Tessék, itt a lehetőség! El akarod dobni?
Igen, producer akarok lenni, de nem akarom elveszíteni a józan eszemet.
Gondolj bele!
Megveszem álmaim lakását, de bekattanok. Akkor mi értelme?
Értem. Munka és magánélet egyensúlya.
De ha azt akarod, hogy valahonnan legyen pénzed saját lakást venni,
akkor marad a szerencsejáték vagy a hitelfelvétel.
Igaz? Mindkét lehetőségben benne rejlik a kockázat,
hogy eladósodsz, és aztán bukod a kecót.
Nincs valami jobb alternatíva?
Lennie kell…
- Annyira nem támogatsz! - Tök makacs vagy!
Tálcán kínálják a lehetőséget, de nem akarod. Lökött!
Na hazamegyek. Edd meg a palacsintát!
- Nem kérsz? Vigyél belőle! - Nem, tele vagyok.
- Várj! - Mi az?
Fafejű vagy!
Na húzz innen!
- Szia! - Szia!
Először is találjuk ki, hogy mire építjük fel!
Nyugi, az már megvan.
Komolyan mondja, Reuben?
Maga lesz a Nagy Ő? Kétségbeesett próbálkozás a nézettségért?
A cél a feleségkeresés,
de három évad után egyik győztes sem nősült meg.
Köszönöm a kérdéseket.
Igen, elsősorban feleséget keresek.
Azért csinálom, hogy teljesítsem megboldogult apám végakaratát.
Sajnos eddig nem volt alkalmam arra, hogy…
Jó a színészi játéka.
Nem tudtam rábeszélni a szappanoperára.
Aztán megfordítjuk a narratívát.
Nem arról szól, hogy nők versengenek,
hogy elnyerjék Reuben Wiraatmadja szívét, hanem…
Meg akarom találni a lelki társamat.
Gyakran az a vád, hogy az ilyen műsorok árucikként használják a nőket.
Először is ez nem szépségverseny.
A kiválasztás alapja az intelligencia, a személyiség és mennyire illik hozzám.
Bármilyen nő jelentkezhet.
Ha egyezik az ő elképzeléseikkel, amit én nyújtani tudok, az jó.
Ha nem, azt is tiszteletben tartom.
Lehetne politikus.
Végezetül szeretném megerősíteni,
hogy személyesen én választom ki a versenyzőket,
és a győztesről is én döntök.
Köszönöm! További szép napot!
Már háromezer?
- Hogy állunk? - Ja, hát…
Éppen a jelentkezők számát néztem.
Háromezer már az első napon. Nem semmi!
Eddig ügynökségen keresztül béreltük őket.
Mondtam, hogy ha nyilvánosan meghirdetjük, sokan jelentkeznek majd.
De te ennek tényleg…
örülsz?
Hát persze!
SZÍNPADKÉP
A LEGSZEBB LÁNY A VILÁGON KÜLÖNLEGES ÉVAD
Nem vagyok különleges.
De ki tudja? Talán szerencsém lesz.
Ne kérdezzétek a koromat!
Csak az számít, hogy van tapasztalatom. Tudnék mit tanítani Reubennek.
Te is láttad? Így értetted, hogy nem alázod meg a nőket?
Szinte arra biztatjuk a nézőket, hogy kiröhögjék őket!
Ebbe nincs beleszólásunk. Mindenki önként jelentkezik.
Ez a kockázat, ha nincs forgatókönyv.
Ha neked ez jön le, akkor te alázod meg őket.
- Hogy én? - Igen.
A válogatónak még nincs vége. Oké? Ezt ne feledd!
Amikor azt mondtam, hogy tanultabb nőket keresek, nem erre…
Tanultabb nők sosem jelentkeznének.
Aki jelentkezik, szerinted hülye?
Vagy talán visszatérhetnénk a régi módszerhez.
Ügynökség közvetíti a lányokat, és fizetünk…
Bocs, csak egy ötlet volt.
- Nincs befolyásunk arra, ki jelentkezik. - Oké.
De a közönséget befolyásolhatjuk.
Kiválaszthatjuk, kit mutatunk be,
szerkeszthetjük a kisfilmet, így remélhetőleg a reakciójuk…
- Eltér a tiédtől? - Pozitívabb lesz.
Mindig a tiéd az utolsó szó?
Ha azt akarod, hogy a tiéd legyen, tessék!
Oké.
- Oké. - Oké.
Mondanám az utolsó szót.
Ja, hogy az utolsó szavad oké? Bocsánat, nem mondtad.
Oké.
ELNÉZÉST KÉREK, AMIÉRT TÚLLŐTTEM A CÉLON.
SZÓVAL HOGYAN KÉPZELED A LEGSZEBB LÁNY A VILÁGON ÚJ ÉVADÁT?
JIMMY MONDTA, HOGY KÉRJ BOCSÁNATOT, UGYE?
IGEN.
KÉRLEK, VÁLASZOLJ A KÉRDÉSRE!
KIVÉVE, HA HALVÁNY FOGALMAD SINCS.
Hogy is mondjam?
Az intelligens nőkben több a méltóság.
Most magadról beszélsz?
Azt hiszem, össze kellene hangolnunk
a te elképzeléseidet az édesapád eredeti koncepciójával.
Beszéltetek erről valaha?
- Nem került szóba. - Oké.
Akkor esetleg anyukáddal beszéltetek erről valamikor?
Egyáltalán?
Találkozóm van.
HELYEZZE BE A KAZETTÁT!
- Mit csinálsz? - Reggelit a családomnak.
Ideális feleségem van.
Miért veszed fel? Kapcsold ki!
Segítsek?
Gun, hagyd abba!
Reuben!
Gyere ide!
Mit csinálsz?
Hé! Ne fröcskölj le!
Drágám, játszanál vele egy kicsit?
És most mit örökítesz meg?
A tájat vedd!
Te sokkal szebb vagy!
Szívem, azt kértem, hagyd abba.
Most én jövök.
Hé! Ne vedd el!
- Kérem a kamerát! - Mosolyogj!
Elég, add vissza!
HÍREK
ELŐBBRE JUTUNK, HA RÁÉBREDÜNK,
HOGY MENNYIRE NAGYSZERŰEK A NŐK KÖRÜLÖTTÜNK
Ben!
- Mi a baj? - Semmi.
- Áll még az ebéd? - Persze, menjünk!
Ahogy sejtettük, az intelligens, rátermett és különösen szép nők,
nem győzöm elégszer hangsúlyozni, Ben, nem kamerák előtt keresik a Nagy Őt.
Ezzel számolnunk kell, hiszen azt akarjuk, hogy az új évad hiteles legyen.
Semmi megrendezettség.
És most a feladatunk
az arculatváltás, hogy új imidzset teremtsünk Reuben Wiraatmadjának.
Miért, mi a baj a régi imidzsemmel?
Hát…
- Az, hogy… - Hallgatlak.
Na szóval az én ötletem egy talkshow.
- Talkshow? - Igen.
Szerepelsz a legjobb talkshow-nkban főműsoridőben.
- Jimmy, betennéd a holnapi adásba? - Persze! Meglesz, főnök.
- Oké. - Mikor lettem az asszisztensed?
Ne haragudj! Esküszöm, nem akartam. Ne értsd félre!
- De megnéznéd, hogy befér-e holnapra? - Persze, nem gond.
Jó lenne, ha sikerülne. Én is megnézem a műsorrendet.
És ez itt még mindig a Csevegj Cathtel.
Vendégünk változatlanul Reuben Wiraatmadja.
Csak hogy tiszta vizet öntsünk a pohárba,
a műsor közelgő különleges évada körül keringő pletykák
csak félreértésen alapulnak?
Igen, persze. Minden félreértésen alapul.
Feleséget keresek, akivel remélem,
hogy életünk végéig szeretjük, megbecsüljük és kiegészítjük egymást.
Fontos, hogy olyan lányt találjak, akivel közös az értékrendünk,
akire mindig mindenben számíthatok, és ő is rám,
akihez tanácsért fordulhatok, és akivel minden téren megértjük egymást.
Egyenrangú partnert keresek, akivel kölcsönösen tiszteljük egymást,
akivel megoszthatom, ami bánt, és én is meghallgatom őt,
akivel egy hullámhosszon vagyunk.
Szóval tényleg a társamat keresem.
Tehát ha jól értelek, akkor nem csupán trófeafeleségre vadászol?
Természetesen nem.
Azért akarsz megházasodni, mert ez apád végakarata, ugye?
Én azért akarok, hogy boldoggá tegyem a szüleimet, mielőtt túl késő lesz.
Hiszen rövid időt töltünk a földön,
és hogy a legtöbbet kihozzuk belőle, sok pénzre van szükségünk.
Akkor csak a vagyonomért akarsz hozzám jönni?
Először is nem az számít, hogy én mit akarok, hanem amit a szüleim
elvárnak tőlem, és csak utána jöhet, hogy mi mit akarunk és miben hiszünk.
És szerinted én miben hiszek?
Szerintem számodra a pénz csupán egy eszköz a céljaid eléréséhez.
Ha nem így lenne, akkor nem találtad volna ki a műsort.
TOP TÍZ
A BEJELENTÉS NAPJA: HOLNAP!
Végre.
Oké, nyugalom!
Most, hogy megvan a tíz döntős lány, jöhet egy hét Reuben Wiraatmadjával.
Az egy hét Reuben Wiraatmadjával azt jelenti,
hogy kamera követ mindenhova engem és a lányokat?
- Igen. - Kávézóba is?
Igen, bárhova, ahova viszed őket.
De figyelmeztetlek, nincs tapizás.
Felfogtam.
Mutassuk meg, hogy ez az évad más, és jó producert választottam.
Üdvözlök mindenkit! Elérkezett az egyik legfontosabb este
A legszebb lány a világon: különleges évadában!
Köszöntjük az első döntősünket,
Aleya Siscát!
- Jó estét! Foglalj helyet! - Szia! Köszönöm!
Mi a terved, ha te nyered a versenyt?
Ha én nyerek, mindent megteszek, hogy méltó legyek erre a címre,
mert nem csak külsőleg vagyok szép, hanem a lelkem is gyönyörű.
Következik Nikita Karen.
Talán nem én vagyok a legszebb lány a világon,
de Reubennek a mindene lehetek.
Ha engem választ, soha többé nem fog más nők után nézni.
Most jöjjön Agatha Jessica!
Ha én nyerek, minden erőmmel azon leszek, hogy nőtársaimban eloszlassam
azt a téves elképzelést, hogy a siker csak kiváltságokkal érhető el, Reuben.
Következő versenyzőnk Helen Kusuma!
Gyere!
Ez itt a VIP-társalgó.
De természetesen bárki bejöhet.
Csak mivel apám gyakran itt üldögélt, a vendégek mindig kicsit féltek bejönni.
Arra van egy kisebb konyha.
Ahol ehetünk és ihatunk, igen.
Ettél már valaha a céges menzán?
A céges menzán.
- Kikapcsolnád egy pillanatra? - Persze.
Szóval…
Igen, de nem túl gyakran.
Most lenne kedved?
- Mihez? - A céges menzához.
Ja, persze.
De akkor ez itt kárba vész.
Dehogy, csak viccelek!
Hol van Kiara?
Nem tudom.
- Megkeresnéd? - Máris!
- Csak utánad. - Menjünk?
- Kerítsd elő! - Oké.
Mit ennél szívesen?
- Padang kaját. Finoman készítik itt. - Tényleg?
Jimmy szólt, hogy kerestél.
Igen, mert…
Helen hirtelen itt akart enni.
- Szia! - Szia!
Csak rendelj nyugodtan, egy pillanat, és jövök.
Ez nem volt betervezve.
- Nem. - Sejtettem.
És most mit csináljak?
- Csak sodródj az árral! - Hol voltál?
Dolgom volt. De ne aggódj, vacsorázz együtt vele!
Hogy érted? Sosem jártam itt!
Akkor kérnék…
Ne hisztizz, csak rendelj te is, és viselkedj természetesen!
Még soha az életben nem ettem itt!
Átküldöm e-mailben az étlapot, és azt is, hogyan kell rendelni.
Maradj a közelemben!
Én?
Igen, te! Ne menj messzire, oké? És legyen rajtad füles vagy valami!
Írj meg nekem mindent!
Dögmeleg van itt.
Le kell vennem a zakót, meggyulladok.
Igen, köszönöm.
- Veszed? - Igen.
Hé, mit egyek? Segíts már!
Rendben, köszönöm.
Elnézést!
Igen, ezt meg kell kóstolnod. Különleges.
- Különleges? - Igen.
Oké.
- Jól néz ki. - Ugye?
Te nem rendelsz?
- De. - Oké.
Ratih!
- Rani vagyok. - Rani! Bocsánat!
Szeretnék rendelni.
- Mit hozhatok? - Valami vacsorát.
AMIT NEM ISMERSZ
Tehát akkor kérnék egy rántott tintahalat,
aztán rántott tempét,
valamint szerelt… reszelt burgonyát
és zöldbabot.
- Máris hozom! - Rendben, köszönöm.
Bejelentés nélkül szoktál jönni?
Nem igazán, nem vagyok politikus, csak szeretek itt enni.
- Elvegyülni. - Igen.
- Reuben! - Igen?
- Kérdezhetek valamit? - Persze.
Ha úgy alakul, hogy a jelöltek közül, úgy értem, a tíz döntős közül…
ha egyikünk sem felel meg neked,
akkor úgy lesz vége, vagy azért győztest hirdetsz?
Tessék! Jó étvágyat!
Igen, köszönöm!
ÉS HA AZT MONDANÁM, HOGY MÁR MEGTALÁLTAM A GYŐZTEST?
Előbb én is kérdeznék valamit.
Mi lenne az?
És ha azt mondanám, hogy már megtaláltam a győztest?
Jó étvágyat!
Egyél!
Ízlik?
Persze, nagyon finom.
Allergiás vagyok.
HOLNAP KIHIRDETJÜK A GYŐZTEST. IZGULSZ?
NEM NEKED KELLENE IZGULNOD?
IGAZÁBÓL A DÖNTŐSÖKNEK.
VAGY NEKED, MERT MINDJÁRT VÉGE A MŰSORODNAK.
EZ A TE MŰSOROD, REUBEN.
Reuben!
Itt az idő.
Bocsánat. Éppen apukáddal beszélgettél?
Akkor is alig beszéltünk, amikor még élt.
És szinte mindig veszekedéssel végződött.
Értem.
Ne haragudj, de szorít az idő.
Őszintén szólva még nem tudom,
hogy mit keresek egy lányban, hogy számomra ki a legszebb a világon.
Biztos vagyok benne, hogy könnyen tudsz dönteni.
Számodra az a legszebb lány a világon,
akit ma győztesnek hirdetsz, akivel együtt akarsz lenni.
Elnézést!
Oké.
Vár rád egész Indonézia és a leendő feleséged.
Menjünk!
A DÖNTŐ ESTÉJE
A LEGSZEBB LÁNY A VILÁGON KÜLÖNLEGES ÉVAD
Jó estét!
Ez még mindig A legszebb lány a világon: különleges évada
velem és természetesen Reubennel.
Mögöttem pedig Indonézia legszebb lányai sorakoznak,
összesen tízen.
Hadd mondjam el, hogy mind gyönyörűek vagytok!
Reuben, már biztos nagyon izgulsz. Hogy érzed magad?
Kicsit izgulok.
De őszintén szólva, megkönnyebbültem, hogy végre eljött a döntő napja.
A pillanat, amire vártunk.
Biztos vagy a végső döntésedben, Reuben?
Igen.
És közülük választasz? Vagy engem viszel haza?
- Közülük választok. - Oké.
- Nem is húzom tovább az időt. - Jó.
- Ezennel tiéd a terep. - Igen.
Köszönöm, Patricia.
Először is köszönöm mindannyiótoknak.
Kedves közönség, még egyszer nagy tapsot a döntősöknek! Köszönöm.
Oké.
Meghoztam a döntésemet.
És… akit választok…
Helen Kusuma.
Gratulálunk, Helen Kusuma!
És most megkérem Reubent, hogy adjon oda neked valami nagyon különlegeset.
Haver, közelíts rá a hármassal!
- Oké. - Aha. Ezt meg kell örökíteni.
Szép!
- Megölelhetitek egymást. - Oké.
Lássunk egy csókot is!
Azt majd később, ha hivatalos lesz.
Ja, persze, rendben.
Köszönjük a részvételt a többi gyönyörű hölgynek is!
Sziasztok! Minden jót!
Gratulálunk!
- Reuben! - Szia, Reuben!
- Helló, Reuben! - Sziasztok!
Le vagyok nyűgözve.
Bulit szerveztél a stábnak.
Kemény volt az elmúlt három hónap.
- Szia, Jim! - Ben!
- Helen! - Szia!
- Beszélnem kell Jimmyvel. Odakísérlek. - Oké.
- Máris jövök. - Jó.
Alin!
Segítenél?
Óvatosan!
- Köszönöm. - Szívesen. Kösz, Alin.
Mi a helyzet?
Hol van Kiara?
Hiányzik?
Csak kérdeztem.
Ez az ő műsora is.
Ott jön!
Bocs, hogy késtem.
Akkor én léptem.
Én is megyek.
- Kiara! - Igen?
Olyan fáradtnak tűnsz.
Jól vagyok, csak…
Megírtam a jelentést. Sokáig fent voltam, a szokásos.
Jimmy szolgálja fel a piát, de szerintem te inkább ne igyál!
Egyél pár falatot, aztán pihenj!
Nem aludtál eleget. Szóval csak ülj le és lazíts!
- Maradok a víznél. - Jó ötlet.
- Tíz liter. - Tíz… liter.
GRATULÁLOK, REUBEN! NAGYON ÖRÜLÖK NEKED. ANYA.
Szennyezed a tengert.
Nem ettél semmit?
De igen.
Köszönöm.
Egek!
- Fel kellett volna vennem. - Ne szívass!
Tengeribeteg vagyok, nem részeg.
- Jimmy mondta, hogy rossz a gyomrod. - Miért mondta el?
- Azért, mert kíváncsi voltam. - Mire?
Hát rád.
Jó, de miért mondta el, hogy érzékeny a gyomrom?
Azért, mert mindent tudni akartam. Szeretném megismerni a produceremet.
Ezt értem, de miért?
Csak mert érdekel.
Bocs, egész este ez lesz a témánk?
Oké.
- Nem. - Helyes.
Kiara, elképesztő munkát végzel. Szeretném bónusszal jutalmazni.
Támadnak a hullámok. Vihar lesz?
- Hűha! - Hű!
Reuben, lenne egy kérdésem. Akkor most már főállású producer vagyok?
Az nem kérdés, de nem ez a bónusz. Adni szeretnék valamit. Mi az álmod?
Egy saját lakás.
Ben!
Hahó, Reuben! Ébresztő!
Reuben!
Minden rendben?
Mi ez…
Francba!
Basszus!
Hol vagyunk?
Azt hiszem, hogy a Thousand Islands egyik szigetén.
Akkor biztosan emberek is élnek valahol errefelé, ugye?
Reuben, az egész szigetcsoport 110 szigetből áll,
és ebből mindössze 11 lakott.
Remélem, hogy ez a 11 lakott sziget egyike.
Ha így lenne, akkor mostanra már ránk találtak volna.
Még nem kerestünk segítséget!
- Nézzünk körül! - Oké.
Induljunk el a part mentén, hogy felmérjük, mekkora a sziget!
- Előbb keressünk segítséget! - Jó.
Ne várjunk! Nem pánikolok.
- Menjünk! - Egy szóval sem mondtam.
Hahó!
Ne siess!
- Ha ekkora a sziget, tuti van itt valaki. - Oké, nyugi!
Mihez kezdünk, ha nincs itt senki? De az lehetetlen!
Hahó! Van itt valaki?
A hajón hogyhogy senki sem vette észre, hogy eltűntünk?
- Sokan voltak. - Hahó!
- Reuben! - Igen?
Ezek a mi lábnyomaink.
Ott vagyunk, ahonnan indultunk.
- Aha. - Ekkora a sziget, körbejártuk.
Hogyhogy nincs itt senki?
Most mit tegyünk?
Oké, akkor…
bemegyek az erdőbe, édesvizet keresni.
Kaja nélkül 30 napig is kibírjuk, de víz nélkül csak három napig.
Szóval keresek édesvizet.
Sokat tudsz erről. Gyakran vetődsz lakatlan szigetre?
Egy Indonézia körüli kalandshow producerasszisztense voltam a WinTV-n.
- Át tudsz mászni? - Persze. Gyerekjáték.
Oké.
Biztos bemegyünk a sűrűjébe? Nem tudjuk, mi vár ránk.
Ha eltévednénk, csak vissza kell találnunk a partra.
Jó, de akkor is veszélyes felfedezőútra indulni anélkül, hogy tudnánk, mi van itt.
Menjünk inkább vissza a partra, üljünk le és várjunk!
Hátha már észrevették, hogy eltűntünk, és úton van a mentőcsapat.
Ha beljebb megyünk,
és a mentőcsapat ideér a szigetre, nem tudja, hol keressen.
Át kell fésülniük az erdőt.
Emlékszel, mi történt, amikor este kizuhantunk?
Buli volt.
Kell még nekik pár óra, hogy felfogják, eltűntünk.
Utána keresőcsapatot szerveznek a Thousand Islands összes szigetére.
Legalább hét-tíz nap, mire megtalálnak.
Mi van, rosszul hallottam?
Azt mondtad, hogy hét-tíz nap?
Ez…
Az nagyon hosszú!
Mit csinálsz?
Leülök. Tiszta hajcsár vagy!
Most meg mi van?
Kiara!
Kia! Csak úgy simán megiszod?
- Ez édesvíz. - Nem tudjuk, hogy iható-e.
Inkább szomjan halsz? Te tudod…
Én is szeretnék inni, csak előbb látni akarom, hogyan hat rád.
- Ha semmi bajod, én is iszom. - Tiszta és iható.
- Fel kell forralni. Tele lehet bacikkal. - Látsz itt valahol konyhát? Tűzhelyet?
- Ötcsillagos éttermet? Nem. - Miért vagy ilyen gúnyos?
- Az előbb normális voltál. - Melletted nehéz annak lenni!
- Mellettem? Hogy érted? - Mi az? Nem tetszik?
- Nem! - Figyelj!
Itt nem vagy a főnököm.
Nem tudom, hogy meddig leszünk itt, és nem vagyok felelős érted.
Megiszod, vagy sem, nem érdekel!
Kiara! Én még nem fejeztem be!
Keress üveget, töltsd meg vízzel! Aztán menedéket építünk.
Oké.
- Menni fog? - Persze.
Átvegyem?
Működik! Sikerült!
- Tényleg? - Füstöl!
Gratulálok, tiéd a leghosszabb ideig tartó tűzgyújtás világcsúcsa!
Király vagy!
Már majdnem lemondtam rólad.
Jó, hogy csak majdnem.
Ügyes voltál ma.
Ahhoz képest, hogy fogalmad sem volt, mit egyél a menzán, nem is rossz.
Oké, kösz. Azt hiszem.
Holnap megpróbálunk horgászni.
Csináljuk felváltva, amíg egyikünk alszik, a másik őrködik!
Ki kezdi?
Én őrködöm először, te csak aludj! Hölgyeké az elsőbbség.
Oké.
Igazából nem tudom, mire kell vigyázni. Csak mi vagyunk a szigeten. Nincs más.
De…
nem tudhatjuk, hogy milyen állatok kószálnak errefelé.
- Lehet, hogy kígyók vagy valami. - Hé!
Ne mondj ilyeneket!
Várj, még ne aludj el! Mit tegyek, ha jön egy kígyó?
Csak beszélj vele, Ben!
Kérdezd meg, hogy mi az életcélja,
és hogy miért akar kígyó lenni!
Vigyázz, nehogy kialudjon a tűz, különben megfázunk.
Talán erre jár egy hajó, és megpillantja a tűz fényét.
Ha hajót látsz, segítségért is kiabálhatsz.
Azt gondoltam, odakiáltom:
„Hé, mi az életcélod?
Miért akarsz hajó lenni?” Mit szólsz?
Ébressz fel három-négy óra múlva!
Működik az órád?
Persze, ez egy Rolex!
Ben!
Ébresztő! Miért nem keltettél fel?
Mi az? Most csuktam be a szemem.
Hazudsz! Fogadjunk, hogy elaludtál!
Nem hazudok, az előbb feküdtem le.
A hamu már hideg, vagyis a tűz jó pár órája kialudt.
Fel akartalak ébreszteni, de nem volt szívem, olyan mélyen aludtál.
Csak egy kicsit becsuktam a szemem.
Oké. Induljunk!
- Hova? - Horgászni.
Nem akarsz enni? Gyerünk!
És hogy akarsz horgászni? Nincs felszerelésünk.
Ben, fogtam egyet!
Mi az?
- Nem azt mondtad, hogy süt? - De!
Megint nem ébresztettél fel.
Utoljára anyámtól kaptam üzenetet, és még nem válaszoltam.
Szóval…
milyen a kapcsolatod anyukáddal?
Bocs, ne válaszolj, ha nem akarsz!
Elhagyott engem és apámat, amikor még gyerek voltam.
Minden ok nélkül.
Még ma sem tudom, hogy miért.
Miért kellett elhagynia minket?
Néha még keresem a választ, hogy mi történhetett.
Talán nem szeretett? Vagy nem szerette apát?
És aztán rájöttem, hogy talán…
a szerelem elmúlhat, nem végtelen.
Sosem akart visszatérni hozzátok?
Apa temetésére sem jött el.
Ami azt a lakást illeti… Miért akarod ennyire?
Szeretnéd, hogy puccos legyen?
Egy normális lakásról álmodom, nem kell puccosnak lennie.
Mert eddig olyan helyen laktam… Hogy is mondjuk ezt? Egy patkánylyukban.
Nagyon kényelmetlen hely.
Csak egy olyan helyen szeretnék élni,
ami tökéletesen megfelel az elvárásaimnak.
És a szüleid?
- Meghaltak. - Sajnálom.
Köszönöm.
Még egyetemista voltam.
És nincsenek testvéreim, szóval egyedül élek.
Mi a legnagyobb álmod, Ki?
Ez most állásinterjú?
Már mondtam, hogy egy lakás.
A legnagyobb álmod tényleg egy lakás?
Egy olyan lánynak, mint én, egy rendes saját lakás óriási eredmény.
Oké, persze, értem.
És a te álmod?
Megreformálni a WinTV-t.
Igazából azt szeretném, ha befutna, ha menő tévécsatorna lenne belőle
minőségi műsorokkal, nem csak nézettséghajhász show-kal és reklámokkal.
Ha lehetőséget kapok a WinTV vezetésére,
megszüntetném az olyan műsorokat, mint A legszebb lány a világon.
Elegem van belőlük!
- Kuka. - Kuka. Soha többé!
Nem kell.
Apa nem akart tudomást venni a televíziózás jövőjéről.
De én hatalmas lehetőségként fogom fel, aminek nagyon kedvező hatása lehet.
Erről eszembe jut…
az előző show, amin producerasszisztensként dolgoztam.
Melyik volt az?
Indonézia körbeutazásáról szólt. Azt például újraéleszthetnéd.
Nagyon érdekes volt.
Mégis vannak álmaid a lakáson kívül.
Ez más. Ez nem álom.
- Kitűzött cél, amire vágysz. Álom. - Nem az. Terv.
- Mi a különbség a kettő között? - Sok.
A valóra nem vált álmok elszomorítanak minket.
A meg nem valósult tervek, viszont csak bosszantanak.
Őszintén szólva filozofikusabb válaszra számítottam.
Sajnálom, tényleg nem volt túl mélyenszántó.
Újra nekifutok.
A terv egy prezentációban körvonalazódik.
Míg egy álom megfogalmazódik, és kimondódik a szívünkben
minden alkalommal, amikor imádkozunk.
És mielőtt a vízbe estünk.
- Jól mondom? - Igen.
Tökéletesen.
Megsült? Kész van már?
Szerintem igen.
- Kóstoljuk meg! - Jó.
Már napok óta halat eszünk, és fűszer nélkül is finom.
- Ugye? - Talán mert éhesek vagyunk?
- Vagy mert friss. Igen. - Azért, mert friss.
Ha visszatérünk Jakartába, elviszlek egy francia étterembe.
Csodásan főznek. És a hal nagyon finom!
Kizárt.
A legjobb grillezett halat Benhilben csinálják.
Kóstoltad már?
- Nem. - Nem?
Egy nap elmegyünk.
Nem mindig a drága a legjobb.
Mi az?
- Mondd már! - Semmi.
Ki vele!
- Semmi. - Oké.
Még mindig nem hiszem el.
Hogy partra vetődtél Reuben Wiraatmadjával?
Púp vagy a hátamon.
Megfulladok a röhögéstől.
Bárcsak delfinekkel vetődtem volna partra!
Jó ég!
Mit nem hiszel el?
Amit az előbb mondtál.
Arról, hogy meg akarod szüntetni A legszebb lány a világont.
Igen.
Kezdettől fogva csak azért vettem részt benne,
hogy teljesítsem apám kívánságát.
De most, hogy lement, ebben ennyi volt.
Azt hiszem, hogy…
megtaláltam, amit kerestem.
A legszebb lányt a világon?
Igen.
Helen Kusuma.
Nézd, mekkorák a hullámok!
Ja, látom. Szerinted elérnek idáig?
Nem hinném.
Ben!
Ben…
Gyorsan, menjünk!
Reuben Wiraatmadja már öt napja eltűnt. Tudnak róla valamit?
A mentőcsapat még keresi, ennyit tudunk.
Az egyik producerük, Kiara Clarissa, szintén eltűnt Reubennel együtt.
Összefügghet a két eltűnés?
Még nem tudjuk, mi történt,
de azt gyanítjuk, hogy Kiara is a tengerbe esett.
Számítok az együttműködésükre, kérem, tartsák tiszteletben a család magánéletét!
Ön máris családtagnak tartja magát?
Nem kell minden újságírónak válaszolnod.
- Uram? - Igen?
Ő Kiara legjobb barátnője, Dita.
- Igen. - Dita vagyok.
- Agung. - Helen.
Ő is segíteni akar.
Oké.
Csak nem…
Segíteni akarok a fiam keresésében.
Ben!
- Miért nem keltettél fel? - Szóltam, de nem mozdultál!
Gyerünk! Húzódj a fa alá!
Ben!
Meg tudjuk javítani!
Nyugi! Nézz rám!
- Megcsináljuk! - Engedjük el!
Ne oda nézz! Csak rám figyelj!
Igen, de…
Semmi baj! Átvészeljük! Nyugodj meg!
Jó reggelt!
Ez az.
Így ni!
Ha összeomlik, felépítjük. Újra meg újra. Könnyen találunk új leveleket.
Úgy mondod, mint aki itt akar élni. Habár szerintem illik hozzád.
Nem is rossz ötlet.
Komolyan mondom! Boldog vagyok itt. Jó hely.
Semmi stressz.
Akkor oké.
Szóval ha jön egy hajó, hogy megmentsen minket,
én visszamegyek Jakartába, és te itt maradsz.
Szó sem lehet róla. Neked is itt kell maradnod.
Ne röhögtess!
Te akarsz itt maradni.
Nincs szükség arra, hogy… Mit is mondtál? Mit akarsz csinálni?
Minőségi műsorokat nézettséghajhászás nélkül.
Menni fog, te leszel a producer.
Előbb azt kérted, hogy maradjak itt. Hogy lehetnék producer?
Ha visszamegyünk Jakartába, jó műsort csinálunk majd közösen.
De ha nincs más választásunk, mint itt maradni,
akkor együtt kell boldogulnunk.
Bocs, én inkább hazamennék.
Olyan szép vagy, amikor mosolyogsz.
Gyakrabban kéne!
- Mi van veled? - Komolyan.
Jakartában mindig olyan flegma vagy.
Nem is igaz!
Nem vagyok flegma, csak az irodában nincs min nevetnem.
Ha visszatérünk Jakartába…
Amikor újra együtt dolgozunk…
abban biztos lehetsz, hogy gondoskodom róla,
hogy mindig legyen miért mosolyognod.
Azt hiszem, hogy előbb döntened kell.
Itt maradnál vagy visszamennél? Mintha elbizonytalanodtál volna.
Igazából nem az számít, hogy hol élek.
- Hanem? - Az, hogy kivel.
Az sokkal fontosabb.
Mert az teljesen más, ha együtt élünk valakivel…
akivel jól megértjük egymást.
Mi is jól…
megértjük egymást?
Mindennél jobban.
NEMZETI KUTATÓ- ÉS MENTŐSZERVEZET
MENTŐ
Reuben!
Jól vagy?
Semmi bajom.
Reuben!
Édes fiam!
Nővér, hol van a lány, aki velem volt? Őt is behozták?
Odakint van.
- Köszönöm! - Segíthetek még valamit?
- Nem, köszönöm! - Kérem.
Ki?
Reuben!
Hála istennek, hogy jól vagy!
Miért most bukkantál fel?
Olyan bűntudatom volt.
Nem is mertem válaszolni az üzeneteidre.
Csak az utolsóra.
- Talán nem kaptad meg. - Nem.
Amikor…
megtudtam, hogy eltűntél,
még jobban kínzott a bűntudat.
De végül úgy döntöttem, hogy szembenézek vele.
De nem voltál képes eljönni apa temetésére?
Megértem.
Biztos végig engem hibáztattál.
Mert, mint tudod, megcsaltam apádat.
Életem legnagyobb hibáját követtem el.
Még fiatal voltam,
és az apád annyit dolgozott, hogy alig jött haza.
Aztán jött egy másik férfi, akitől törődést kaptam.
És viszonoztam.
De utána mindent elvesztettem.
Elvesztettem az apádat…
és téged is.
És most mi lesz?
Megint elmész?
Ha akarod, megint elmegyek…
Mi az, hogy én akarom?
Saját akaratodból mentél el, nem azért, mert én azt mondtam!
Úgyhogy ne kend rám, anya!
Nem miattam léptél el. Ha menni akarsz, akkor menj!
- Te döntesz. - Reuben!
Kérlek, bocsáss meg!
Az nem hozza vissza apát.
Köszönöm mindenkinek!
Köszönöm!
Reuben!
- Egek, úgy aggódtam érted! - Szia!
- Jól vagyok. - Biztos?
- Megsérültél? - Nem.
Mi történt?
Szia!
Mindenütt kerestelek.
Miben segíthetek?
Vége a műsornak, ugye?
Csak aggódom érted.
Folytathatnánk az irodámban?
- Itt folytassuk, jó? - Kérlek!
Mi a baj?
Minden rendben?
Persze.
Az, hogy Helen üdvözölt a tömeg előtt…
Fogalmam sem volt, hogy hirtelen betoppan.
És csak vigasztalni próbáltam.
Nem hiszem, hogy bármit is meg kell magyaráznod.
De tényleg.
Amúgy sincs köztünk semmi.
Kiara, kérlek!
Minden, ami a szigeten történt…
Valódi volt.
Ez nem tévéműsor, Ben.
Mint már mondtam, nem kell magyarázkodnod, hogy mi valós és mi színjáték.
És most már minden világos,
hogy Jakartában vagyunk, nem a szigeten.
Te vagy a főnököm, neked dolgozom.
És nemsoká megnősülsz.
És ha most megbocsátasz,
dolgom van.
Oké. Akkor ennyi volt?
A nők csak elmenekülnek, ha baj van.
Jó, legyen!
De ne hibáztass, ha úgy érzem, nem érdemes…
elköteleződni.
A végén úgyis csak elhagynak minket.
Mi értelme?
Ja, persze.
Egy felszínes kapcsolat. Nem kell semmit komolyan venni. Végül is…
Gyerünk, pofozz meg!
Ha megpofozlak…
elmúlik a bűntudatod?
Ne keverd ide az anyáddal szembeni csalódottságodat!
Nem gondoltad át?
Megvan a leendő feleséged.
Őt választottad több millió néző előtt.
Mi jár most a fejedben? Lefújod?
És ha lefújod, mi lesz?
Ugyanúgy bánsz Helennel, mint a korábbi nőiddel bántál.
Felejtsd el az egészet!
Felejtsd el, és kérdezd meg magadtól!
Mit akarsz?
Nem tudod, ugye?
Gondoltam.
Kiara, kérlek!
És most mi lesz?
Mi lenne, Dit?
Tudom, hogy a végén Helent választja.
Gyönyörű, okos és tökéletes.
Hiszen nem veszítheti el az örökségét.
Engem nem Ben érdekel,
hanem te.
Veled mi van?
Tudod, hogy attól félek a legjobban, hogy álmokat kergetek hiába.
És a legnagyobb álmom egy saját lakás.
És végül kiderült, hogy igazam van.
Mert…
amikor egyetlenegyszer engedtem magamnak, hogy nagyobbat álmodjak…
nem sokkal később minden összeomlott.
És ez nagyon fáj, Dit.
Ez a helyzet a szerelemmel, Kiara, bárkit eltalálhat.
De a szerelem néha nagyon fáj.
Ez is benne van a pakliban.
Minden rendben lesz.
Melletted vagyok. Oké?
Nem szoktál sokáig bent lenni.
Csak hiányzik apa.
Nekem is.
Szóval végre hiányzik?
Habár tudom, hogy folyton veszekedtetek.
Mindig úgy éreztem, hogy soha nem értett meg.
De ugyanakkor
valamiért én sem törekedtem arra, hogy jobban megértsem őt.
De megpróbálta.
Próbált megérteni.
Tényleg szeretett volna jól kijönni veled.
Már nem is emlékszem, hogy milyen volt régen,
hogy bánt velem kis koromban.
Csak onnan tudom, ha régi videókat nézegetek.
Apád remek ember volt, Ben.
Szeretett téged. Szerette anyádat.
Akkor talán csak nagyon fura módon mutatta ki.
Apád… hogy is mondjam,
nehezen tudta kifejezni az érzelmeit.
Miért az volt az utolsó kívánsága, hogy…
a legszebb lányt vegyem el a világon? Tudod a valódi okát?
Nem igazán.
- Kösz! - Szia!
Ben, van valaki, aki nálam többet tud, és biztosan segít megtalálni a választ.
Agung mindent elmondott.
Az örökségedről…
és a legszebb lányról a világon.
Ben!
Egyszer a segítségemet kérted.
Remélem, ez segít, hogy jobban megértsd apádat.
Az egyetlen videó, amit megtartottam róla.
Köszönöm, anya.
- Apa? - Igen?
A legszebb lányt akarom elvenni az egész világon.
Tudod egyáltalán, hogy mit jelent ez?
- Nem. - Hát…
Ha elveszed a legszebb lányt a világon, és aztán jön valaki,
aki még annál is szebb, akkor mit teszel?
Akkor lecserélem?
Fiam, hogy jut ilyen eszedbe?
Fogadok, hogy anyádtól hallottad.
Jó vicc.
Tényleg lecserélnéd a feleségedet egy fiatalabbra?
Ezt apádtól hallottad?
Anna, soha nem cserélnélek le.
Te vagy a legszebb lány a világon.
Mikor lettem én a legszebb lány a világon?
Sok nő szebb nálam.
Ez igaz.
De én nem őket szeretem,
hanem téged.
Üdvözlök mindenkit!
A műsor producereként szeretném bemutatni, milyen számokat hozott
A legszebb lány a világon.
Látható, hogy átlagosan
3,6%-os nézettséget produkált 20%-os részesedéssel.
Ezzel jelentős mértékben hozzájárult a WinTV nézettségének növekedéséhez.
Ami a bevételeket illeti, 15 milliárdot kaptunk reklámokból
és tízmilliárdot szponzoroktól.
Ez a költségek levonásával is komoly profit a WinTV-nek.
A következő ábrán a közösségi médiás elérés látható.
A kommentek pozitívak voltak az egész évadban.
A megjelenések meghaladták a 20 milliót a WinTV közösségi médiás felületein,
olyan platformokon, mint a Facebook, Instagram, X, YouTube és TikTok.
A LEGSZEBB LÁNY A VILÁGON GYŐZTESE: HELEN KUSUMA
Most következik a győztes bemutatása, és át is adom a szót Reubennek.
- Tiéd a terep. - Köszönöm.
Helen csodálatos nő.
Szerintem nem is kell részletezni, hogy mennyire.
Olyan korban élünk, ahol mindent számokkal mérnek és értékelnek.
És ha valami ezzel a módszerrel nem mérhető, érvénytelennek számít.
De véleményem szerint
nem minden fejezhető ki ábrákkal vagy számokkal.
Volt egy kis időm, és elgondolkodtam.
Miért akarta apám, hogy elvegyem a legszebb lányt a világon?
Mit jelent ez egyáltalán?
Még külön bizottságot is létrehozott a feltételek megvizsgálására.
Talán nem álltam közel az apámhoz,
de a napokban rájöttem, hogy számára a szépség nem a külsőségeket jelentette,
hanem azt, amit számmal nem lehet kifejezni.
A szépség nem fejezhető ki számokkal vagy ábrákkal.
Főleg ha szerelemről beszélünk.
Szóval ha valami még mindig kifejezhető számokkal és ábrákkal,
akkor az nem szerelem.
A szerelem segít, hogy átvészeljük a legnehezebb időket is.
Működik! Sikerült!
A szerelem erőt ad,
amikor sebezhetőek vagyunk, vagy veszélybe kerülünk.
A szerelem erőt ad, hogy újjáépítsük otthonunkat,
amit vihar pusztított el.
A szerelem reménnyel tölt el akkor is, ha úgy tűnik, hogy mindenünk elveszett.
Az elmúlt fél évben sokat tanultam…
hogy mit is jelent valóban a legszebb lány a világon.
Sokat tanultam a szerelemről is.
Az a legszebb lány a világon, aki azért szeret,
amilyen vagyok, és akit én is
azért szeretek, amilyen,
akivel megértjük és megbecsüljük egymást.
És mindenki arról álmodik, hogy ilyen társra és szerelemre találjon.
Ez az az álom, amit mindig az imáimba foglaltam.
Talán most jött el az idő, hogy valóra váltsam az álmomat.
Kiara, leszel a feleségem?
Sajnálom, Ben.
Nem szerepelhetek a műsorodban.
Kiara!
Kiara, várj!
Kiara, hallgass meg, kérlek!
Szóba sem állsz velem?
- Várj! - Mi az?
Beszélnünk kell.
Azt kérdezted, mit akarok, és végre rájöttem.
Téged akarlak. Veled akarok lenni.
Kérlek!
Szeretlek!
Ben, nem ismersz eléggé ahhoz, hogy szerelmet vallj!
És megkérted a kezemet is! Ez nem ilyen egyszerű.
Mondd meg itt és most!
Mondd, hogy nem akarsz velem lenni!
Mondd, hogy semmit sem érzel irántam!
Ben, a házasság komoly dolog.
Két hét ismeretség után szerelmet vallasz, és megkéred egy lány kezét?
Szerinted ez egy valóságshow? Ez a való élet!
Azért akarsz elvenni, mert meg kell nősülnöd, igaz?
Nem akarlak elveszíteni.
Engem nem akarsz elveszíteni…
vagy az örökségedet?
Sajnálom, de…
nem én vagyok a kiutad.
HAT HÓNAPPAL KÉSŐBB
Tehát kétmilliós tőkebevonással ez a piaci részesedésünk
20%-át jelenti.
Szóval ennyi.
Érdekes.
Nagyon érdekes a start-up céged.
Optimista média és pozitív szemlélet egész Indonéziára nézve.
Ben, tetszik a hozzáállásod.
Köszönöm.
Kérek egy hét gondolkodási időt.
Oké, várom a válaszodat.
Köszönöm.
Én köszönöm.
Amúgy…
nálunk dolgozik a volt alkalmazottad, és igazi kincs.
Kiről van szó?
Még egyszer bocsánatot kérek,
különösen Helen Kusumától, hogy nem gondoltam a következményekre.
És ennek semmi köze a WinTV-hez. Teljesen az én hibám.
Helen megérdemli, hogy boldog legyen valaki mással, aki hozzá való.
Még egyszer bocsánat.
Ne haragudj!
Üdv, producer kisasszony!
Szia!
Istenem, Ben! Hogy vagy?
- Jól. - Egek!
- Bocs, hogy kihagytam a prezidet. - Semmi vész.
Remekül nézel ki!
Gyönyörű vagy.
Köszönöm, a te megjelenésed…
sem rossz.
- Nem rossz? - Nem.
- Nem olyan rossz. - Nem rossz.
Egyébként hallottam, hogy mi újság veled.
Visszautasítottad az örökségedet, és inkább saját céget alapítottál.
Ez már nem újság.
- Tényleg? - Igen.
Csak most tudtam meg.
De apukád most biztos büszke rád.
És le a kalappal, amiért nyilvánosan bocsánatot kértél Helentől.
Az indonéz televízió történetében még senki nem kért bocsánatot nyilvánosan.
Szinte senki.
- Talán. - Talán, de ritkán.
De azt hiszem, volt már ilyen.
Vacsora ma este?
- Ma este? - Igen.
Ma este nem érek rá.
Oké.
- Holnap? - Holnap jó lesz.
Oké. 19:00-kor?
- Rendben. - Jó.
Jó, hogy láttalak.
Én is.
Nagyon örültem, producer kisasszony.
Szia!
Elnézést, uram!
- Köszönöm. - Rendben, uram.
Már éhesek vagyunk.
- Tökéletes időzítés. - Igen.
Parancsoljon!
Szóval…
most mi a terved?
Ha már tervekről beszélünk,
mindenképp meg akarom próbálni, hogy rendesen felépítsem a cégemet.
Nem tudom, mit tartogat a jövő, de majd meglátjuk.
De egy biztos…
Oké, ez tervnek jó.
De most beszéljünk álmokról.
Oké.
Teljesült az álmod, hogy saját lakást veszel?
Bocsánat.
- Igen. - Nagyszerű!
Hitellel.
Oké, kezdetnek jó.
Nagyon hosszú futamidővel.
Semmi vész.
Büszke vagyok. Örülök neki!
- Tényleg? - Tényleg. Nagyon.
Köszönöm.
Keményen megdolgoztál érte.
Hihetetlen.
Beugrasz néha a WinTV-hez?
Nem igazán. Néhanapján. Ritkán.
De azóta több időt töltök anyával.
- Tényleg? - Igen.
Gyakran együtt lógunk és beszélgetünk.
Sok mindent kell bepótolnunk.
Nagyon boldog vagyok, és ő is.
Örömmel hallom.
Köszönöm.
Akkor azt javaslom, hogy kóstoljuk meg ezt a halat.
- Jó, épp ideje. - Oké.
Rajta!
Na milyen?
- Hogy ízlik? - Isteni!
Ugye? Megmondtam.
Melyik a jobb? Amit a kedvenc francia éttermedben sütnek,
vagy pedig ez?
Ez a jobb, talán mert veled eszem.
Hű, ez annyira giccses!
Majdnem eltévedtem a parkolásnál.
- Ne már! Komolyan? - Igen!
Sosem jártam itt. Nem tudtam, hol kell parkolni.
- Bőven van hely. - Összezavarodtam.
- Kiara! - Igen?
Tudod, milyen jó hallani a nevetésedet, és látni a mosolyodat?
És…
Szeretnélek mindennap mosolyra fakasztani.
Egyelőre ennyi.
- Egyelőre ennyi? - Aha. Egyelőre.
És ha szeretném megfogni a kezedet, megengeded?
Oké.
De én megfoghatom a kezedet.
Mindig tiéd az utolsó szó, és te kezdeményezel.
Ha nem kezdeményeznék, meghaltunk volna a szigeten.
Ott a pont.
A feliratot fordította: Juhász Ildikó